আমরা আমাদের শ্রবণ মনোযোগিতা হারাচ্ছি।
আমরা আমাদের যোগাযোগের সময় প্রায় ষাট শতাংশ ব্যয় করি শোনার জন্য।
কিন্তু আমরা এতে খুব একটা ভালো নই।
আমরা যা শুনি তার মাত্র পঁচিশ শতাংশ মনে রাখি।
এই মুহূর্তে-- আপনারা নন, এই আলোচনা নয়,
কিন্তু এটি সাধারনত সত্যি।
(হাসি)
আসুন শ্রবনকে শব্দ থেকে মর্মার্থ বোঝা হিসেবে সংজ্ঞায়িত করি।
এটি একটি মানসিক প্রক্রিয়া,
এবং প্রক্রিয়াটি উদ্ঘাটনের।
এটি করার জন্য আমরা চমৎকার কিছু কৌশল ব্যবহার করি।
তাদের একটি হলো নমুনা সনাক্তকরণ।
(জনতার আওয়াজ) যেমন একটি ককটেল পার্টিতে এভাবে,
যদি আমি বলি,“ডেভিড, সারা, মনোযোগ দাও“-- আপনাদের মধ্যে কেউ কেউ সচেতন হলেন।
আমরা কোলাহল থেকে সংকেত কে আলাদা করার নমুনা চিনতে পারি,
বিশেষ করে আমাদের নামকে।
পৃথকীকরণ হলো আরেকটি কৌশল, যা আমরা ব্যবহার করি।
যদি আমি এই গোলাপি শব্দটাকে কয়েক মিনিট চালিয়ে রাখি,
(গোলাপি আওয়াজ) আপনি আক্ষরিক অর্থেই এটি আর শুনবেন না।
আমরা পার্থক্যটা শুনি; একঘেঁয়ে শব্দটা অগ্রাহ্য করি।
এবং এবং এছাড়া ক্রমবিন্যস্ত ছাঁকন প্রক্রিয়া আছে।
এই বিশোধন প্রক্রিয়া অন্য সব শব্দ এড়িয়ে
আমাদেরকে আমাদের কাঙ্খিত শব্দের দিকে নিয়ে যায়।
বেশিরভাগ লোকই এই বিশোধন প্রক্রিয়া সম্বন্ধে অনবগত থাকেন।
কিন্তু এ প্রক্রিয়া আমাদের বাস্তবিকতা তৈরি করে,
কারণ তা আমাদেরকে বোঝায় আমরা এখন কিসে মনোযোগ দিচ্ছি।
আমি আপনাদেরকে এর একটি উদাহরণ দি।
শব্দের ক্ষেত্রে, শোনার ক্ষেত্রে উদ্দেশ্য খুবই গুরুত্বপূর্ণ।
যখন আমি আমার স্ত্রীকে বিয়ে করি,
আমি তাকে প্রতিশ্রুতি দিয়েছিলাম যে আমি প্রতিদিন তার কথা এমনভাবে শুনবো
যেন তা প্রথমবারের মতো শুনছি।
কিন্তু এখন তা করতে প্রতিনিয়তই বাঁধা পড়ছে।
(হাসি)
কিন্তু একটি সম্পর্কে এই উদ্দেশ্যটি মহান।
(হাসি)
তবে এটিই শেষ নয়।
শব্দ আমাদেরকে স্থান এবং সময়ে অবস্থান করায়।
আপনি যদি এখন এই ঘরে আপনার চোখ বন্ধ করেন,
আপনি এই ঘরের আকার বুঝতে পারবেন
প্রতিধ্বনি এবং পৃষ্ঠতলে শব্দের উঠানামা থেকে;
আপনার চারপাশে কতজন লোক আছে তা আপনি আন্দাজ করতে পারেন,
এই ক্ষুদ্র কোলাহলের কারণে যা আপনি শুনছেন।
এবং শব্দ আমাদেরকে সময়ের মধ্যেই অবস্থান করায়,
কারণ শব্দ সর্বদা সময়ের সাথেই মিশে থাকে।
বস্তুত, আমি পরামর্শ দি যে শ্রবণই প্রধান উপায়,
যার দ্বারা আমরা অতীত থেকে ভবিষ্যতের সময় প্রবাহকে অনুভব করি।
সুতরাং “সুগম্ভীরতা হল সময় এবং মর্মার্থ“-- একটি অসাধারণ উদ্ধৃতি।
আমি শুরুতে বলেছিলাম, আমরা আমাদের শ্রবণশক্তি হারাচ্ছি।
কেন বললাম সেটা?
এটার জন্য অনেকগুলো কারণ আছে।
প্রথমত, আমরা নথি রাখার উপায় আবিষ্কার করেছি--
প্রথমে লেখা, তারপর অডিও রেকর্ডিং এবং এখন ভিডিও রেকর্ডিং ও।
সঠিক এবং যত্ন সহকারে শোনার মূল্য সম্পূর্ণ হারিয়ে গেছে।
দ্বিতীয়ত,পৃথিবী এখন খুবই কোলাহলপূর্ণ,
(আওয়াজ) এই শ্রুতিকটুতা চলছে দেখাতে এবং শোনাতে,
তাই শোনা কঠিন ;
তাই শোনা ক্লান্তিকর।
অনেকে হেডফোনের আশ্রয় নেয়,
তারা বড়, সর্বসাধারণের জায়গাকে ও
শব্দমালাকে এইভাবে,
লক্ষ লক্ষ ক্ষুদ্র, ছোট ব্যক্তিগত শব্দ বু্দবুদে পরিণত করে।
এই পরিস্থিতিতে কেউ কারো কথা শুনছে না।
আমরা অসহিষ্ণু হয়ে পড়ছি।
আমরা আর বাগ্মিতা চাইনা; আমরা চাই শব্দ দংশন।
এবং কথোপকথনের শিল্প প্রতিস্থাপন করা হচ্ছে --বিপজ্জনকভাবে,
আমার মতে --ব্যক্তিগত সম্প্রচার দ্বারা।
আমি জানিনা এই কথোপকথনের কতখানি শ্রুতব্য,
যা দুঃখজনকভাবে খুব প্রচলিত, বিশেষ করে উ কে রাজ্যে।
আমরা অসংবেদনশীল হয়ে পড়ছি।
মিডিয়াকে এই ধরনের হেডলাইন দিয়ে চিৎকার করতে হয়
আমাদের মনোযোগ আকর্ষণ করার জন্য।
এবং এর অর্থ হল শান্ত,সূক্ষ্ম এবং অনুচ্চ কিছুতে আমাদের মনযোগ দেওয়া কঠিন।
এটা একটা গুরুতর সমস্যা যে আমরা আমাদের শ্রবণশক্তি হারিয়ে ফেলছি।
এটা তুচ্ছ নয়।
কারণ শোনা হচ্ছে আমাদের বোঝার মাধ্যম।
সচেতন শ্রবণ সর্বদা মতের মিল তৈরি করে।
আর অসচেতন শ্রবণের কারণে
এই ঘটনাগুলি ঘটে ।
এমন একটা বিশ্ব যেখানে আমরা কেউ কারো কথা শুনিনা
সেটা সত্যিই একটা বিপজ্জনক জায়গা।
তাই আমি আপনাদের সামনে কিছু সহজ ব্যায়াম, কৌশল তুলে ধরতে চাই,
যা আপনারা আপনাদের সঙ্গে নিয়ে যেতে পারেন,
নিজেদের শ্রবণ উন্নত করার জন্য।
আপনার কি সেটা পছন্দ করবেন?
দর্শক: হ্যাঁ !
ভালো। প্রথমটি হলো নীরবতা।
দিনে মাত্র তিন মিনিটের নীরবতা একটি চমৎকার ব্যায়াম
আপনার কানকে পুনর্নির্মাণ এবং পুনঃস্থাপন করার জন্য,
যাতে আপনি আবার নীরবতা শুনতে পারেন।
আপনি যদি পরিপূর্ণ নিস্তব্ধতা না পান,
তবে শুধু নীরবতাতেই থাকুন , সেটিও দারুণ ভাল।
দ্বিতীয়ত, আমি এটাকে ‘মিক্সার’ বলি।
(আওয়াজ) তাই এমনকি যদি আপনি এইরকম একটি কোলাহলপূর্ণ পরিবেশে থাকেন --
এবং আমরা সবাই এই ধরনের জায়গায় অনেক সময় ব্যয় করি ----
কফি বারে শুনি কতগুলো চ্যানেলের শব্দ শুনতে পারবো আমি?
কতগুলি পৃথক চ্যানেল শুনছি আমি সেই মিশ্রণে?
আপনি সেটি একটি সুন্দর জায়গায় যেমন, একটি হ্রদের ধারে ও করতে পারেন।
আমি কতগুলি পাখির আওয়াজ শুনছি?
তারা কোথায়? কোথায় সেই ঢেউ?
এটি একটি চমৎকার ব্যায়াম, আপনার শোনার মান উন্নত করার জন্য।
তৃতীয়তঃ এই ব্যায়ামটিকে আমি “আস্বাদন করা“ বলি ,এটি একটি সুন্দর ব্যায়াম।
এটি জাগতিক শব্দকে উপভোগ করা নিয়ে।
উদাহরণস্বরূপ, এটি আমার টাম্বল ড্রায়ার।
(ড্রায়ারের শব্দ)
এটি একটি চক্রাকার নৃত্য-- এক, দুই,তিন; এক,দুই,তিন; এক,দুই, তিন।
আমি এটি ভালোবাসি!
অথবা শুধু আকারের জন্য হলেও এটি একবার চেষ্টা করুন।
(কফি গুড়া করার যন্ত্র)
কি দারুণ!
তাই, জাগতিক শব্দ সত্যিই আকর্ষণীয় হতে পারে ---
যদি আপনি মনোযোগ দেন।
আমি এটিকে “গুপ্ত গায়কদল বলি --- এটি সবসময় আমাদের চারপাশে থাকে।
পরবর্তী ব্যায়াম সম্ভবত এইসব গুলির মধ্যে সবচেয়ে গুরুত্বপূর্ণ,
যদি কেবল আপনি একটি জিনিস সরিয়ে নেন।
এটি হলো শ্রবণের অবস্থান--
ধারণাটি হলো আপনি আপনার শোনার অবস্থানকে পরিবর্তন করে
যা শুনছেন তার সাথে উপযুক্ত অবস্থান নিতে পারেন।
এটা সেই ছাঁকনি গুলোর সঙ্গে খেলছে।
মনে আছে? যে ছাঁকনিগুলোর কথা বলেছিলাম?এটি
তাদের সঙ্গে ভারোত্তোলন-দণ্ড হিসেবে খেলা করে,
তাদের সম্পর্কে সচেতন হতে এবং বিভিন্ন জায়গায় অবস্থান নিতে।
এগুলো শুধুমাত্র কয়েকটি শোনার অবস্থান,
অথবা শোনার অবস্থানের পরিমাপক, যা আপনি ব্যবহার করতে পারেন।
আরো অনেক আছে।
এটা নিয়ে মজা করতে পারেন। এটি খুব আনন্দদায়ক।
এবং অবশেষে, একটি সংক্ষিপ্ত রূপ।
এটি আপনি শুনতে, যোগাযোগের ক্ষেত্রে ব্যবহার করতে পারেন।
আপনি যদি এই ভূমিকা গুলোর যেকোন একটিতে থাকেন --
এবং আমি মনে করি প্রত্যেকই যারা এই আলোচনাটি শুনছেন--তাহলে একটি জরুরি
শব্দের সংক্ষিপ্ত রূপ হলো RASA,
যেটি একটি সংস্কৃত শব্দ যার মানে “রস” অথবা “নির্যাস“।
এবং RASA হল, “গ্রহণ করা”, যার অর্থ ব্যক্তির প্রতি মনোযোগ দেওয়া ;
" প্রশংসা,” অর্থাৎ “হুম“, “ওহ্“,“ঠিক আছে” এসব ছোট শব্দ করা।
“সংক্ষিপ্ত করা”--যোগাযোগের ক্ষেত্রে “তাই” শব্দটি খুব গুরুত্বপূর্ণ।
এবং “জিগেস করা” অর্থাৎ পরে প্রশ্ন করুন।
এখন, শব্দ আমার আবেগ, এটা আমার জীবন।
আমি এটি সম্বন্ধে একটা পুরো বই লিখেছি। আমি শোনার জন্যই বাঁচি।
বেশিরভাগ লোকের জন্যই এটা বলাটা খুব বাড়াবাড়ি।
তবে আমি বিশ্বাস করি যে, প্রতিটি মানুষের সচেতনভাবে শোনা প্রয়োজন
পরিপূর্ণ ভাবে বাঁচার জন্য ---
মহাকাশ এবং সময়ের সাথে আমাদের চারপাশের ভৌতজগৎ সংযুক্ত,
একে অপরের সাথে বোঝাপড়ায় সংযুক্ত,
আধ্যাত্বিক সংযুক্তি ও রয়েছে,
কারণ প্রত্যেকটি আধ্যাত্বিক পথের হৃদয়ে শ্রবণ এবং ধ্যান
ধ্যান রয়েছে।
সেজন্য আমাদের স্কুলে শ্রবণ শেখানো উচিত একটি দক্ষতা হিসেবে।
কেন শেখানো হয় না? এটি উন্মত্ততা।
এবং যদি আমরা আমাদের স্কুলে শ্রবণ শিখাতে পারি,তাহলে
আমাদের শ্রবণকে সরিয়ে ফেলতে পারি সে সকল পিচ্ছিল ঢাল,
বিপজ্জনক,ভয়ঙ্কর পৃথিবী থেকে, যেটির কথা আমি বলেছিলাম,
ও স্থানান্তরিত করে এমন জায়গায় নিয়ে যেতে পারি যেখানে প্রত্যেকে সচেতনভাবে
সবসময় শুনছে, বা অন্তত চেষ্টা করছে।
এখন, আমি জানিনা কিভাবে এটি করতে হবে,
কিন্তু এটি টেড।
এবং আমি মনে করি টেড সম্প্রদায় যেকোনো কিছু করতে সক্ষম।
তাই আমি আপনাদেরকে আমার সাথে সংযোগ করতে, একে অপরের সাথে সংযোগ করতে,
মিশনটিকে ছড়িয়ে দেয়ার আহ্বান জানাচ্ছি ।
এবং আসুন স্কুলে শ্রবণ শিখাই,
এবং এই প্রজন্মের বিশ্বকে
একটি সচেতন শ্রবণ বিশ্বে রূপান্তরিত করি। যেটি হবে সংযোগের বিশ্ব,
বোঝার বিশ্ব,
এবং শান্তির বিশ্ব।
আজ আমার কথা শোনার জন্য আপনাদেরকে ধন্যবাদ।
(হাততালি)